[{"text_idx": "#000000", "text": "Elektriskie kastes velosipe\u0304di, kravas velosipe\u0304di"}, {"text_idx": "#000004", "text": "Jooksulint \u2013 millist ja kuidas valida?\nElliptiline trenaz\u030co\u0308o\u0308r \u2013 mis see on ja kuidas valida?"}, {"text_idx": "#000007", "text": "Vo\u0303imatu on elada ilma tsu\u0308klokrossi jalgrattata!"}, {"text_idx": "#000008", "text": "Tsu\u0308klokrossi jalgrattad on praegu veel mo\u0303nevo\u0303rra va\u0308hem levinud ja tuntud teistest jalgratta tu\u0308u\u0308pidest. Ratta populaarsus siiski tasapisi kasvab ning tutvustame la\u0308hemalt, mis on tsu\u0308klokross ja tsu\u0308klokrossi jalgratas."}, {"text_idx": "#000009", "text": "Millised tsu\u0308klokrossi jalgrattad on valikus ja kuidas leida endale sobiv?"}, {"text_idx": "#000010", "text": "Tsu\u0308klokross sai alguse 1900ndatel Euroopas, et pu\u0308sida vormis ka talve ajal. Vo\u0303istlused kulgesid linnast linna ja et esimesena kohale jo\u0303uda, oli lubatud ka lo\u0303igata ehk valida lu\u0308hem maa u\u0308le po\u0303ldude, aedade ja muude ko\u0303ikvo\u0303imalike takistuste. Igau\u0308ks pidi oma tarkusest hindama oma vo\u0303imeid ja maastikku, kas siit vo\u0303i sealt pa\u0308a\u0308seb kiiremini edasi."}, {"text_idx": "#000011", "text": "Tsu\u0308klokross on Eestiski harrastatav spordiala. Vo\u0303istlusi peetakse u\u0308le maailma, kuid ja\u0308a\u0308b populaarsuselt siiski teistele rattaspordialadele alla. Vo\u0303ib-olla oleks aeg see lo\u0303bus ja pingeline spordiala tuua laiema publiku ette."}, {"text_idx": "#000012", "text": "Hooaeg algab siis, kui teiste rattaspordialade aeg on la\u0308bi saamas \u2013 kestab septembrist novembrini. Tsu\u0308klokross on hetkel kiiremini kasvav krossiala. Ta meenutab esialgu maastikusporti, kuid on olemuselt palju mitmekesisem ja vaieldamatult ka ko\u0303ige lo\u0303busam. Vo\u0303istlejad pole u\u0308hes grupis koos ning kui suure hooga ja kaarega pikali lennatakse, siis seda naeratusega na\u0308ol."}, {"text_idx": "#000013", "text": "Vo\u0303istlusele kuluv aeg on u\u0308sna lu\u0308hike, ko\u0303igest tunni ringis. See-eest on ta va\u0308ga kiire, sportlaste tempo on alati u\u0308leval. Rada on tehniline ja mitmekesine, kust ei puudu piirded, trepid, liivane pinnas, pori, mo\u0308o\u0308da kallakut so\u0303itmine vo\u0303i jooksmine, ja\u0308rsk to\u0303us ja palju muud. Raja la\u0308bimisel on vaja taktikalist planeerimist ja osavust. Tihti peab otsustama, kas so\u0303ita ratta seljas vo\u0303i kanda ratast seljas!"}, {"text_idx": "#000014", "text": "Lu\u0308hikesest videolo\u0303igust saab hea ettekujutuse, milline na\u0308eb va\u0308lja tsu\u0308klokrossi spordiala:"}, {"text_idx": "#000015", "text": "Enne, kui ra\u0308a\u0308gime tsu\u0308klokrossi jalgrattast la\u0308hemalt, peab kindlasti ma\u0308rkima \u2013 tsu\u0308klokrossi jalgratas sobib so\u0303itmiseks igau\u0308hele, sest ta on niivo\u0303rd mitmeku\u0308lgne ja kergesti kohandatav."}, {"text_idx": "#000016", "text": "Pu\u0308stisem so\u0303iduasend on mugavam ja rattad ning rehvid on mo\u0303eldud vastu pidama paljudele po\u0303rutustele. U\u0308ha rohkem valitaksegi tsu\u0308klokrossi jalgratast just tema mitmeku\u0308lgsuse poolest. Ta sobib igapa\u0308evaso\u0303itjatele to\u0308o\u0308le-koju so\u0303itmiseks ja aktiivsetele noortele agressivsema so\u0303idu jaoks. Juurde saab panna igasugust lisavarustust porilaudadest pakiraamini."}, {"text_idx": "#000017", "text": "Ka su\u0308gisel-talvel-kevadel ei pea ratast kuuri peitma, sest tsu\u0308klokrossi ratas so\u0303idab ilusti la\u0308bi lume, lo\u0308rtsi ja pori. Maanteerattast pikema teljevahega ratta u\u0308le on parem kontroll libedal ja ku\u0308nklikul teel ning su\u0308gava rehvimustriga on teel pu\u0308simine kindlam."}, {"text_idx": "#000018", "text": "Ideaalne valik ka harrastussportlaste jaoks, sest pole vaja osta mitut erinevat ratast. Piisab ainult ratta kohandamisest kas maanteeso\u0303idu jaoks kitsamate rehvidega, maastikuso\u0303idu jaoks laiemate rehvidega vo\u0303i matkamiseks ko\u0303iksuguse lisavarustusega \u2013 raamikotid, pakiraamid, tuled, pudelihoidjad ja palju muud."}, {"text_idx": "#000019", "text": "Kuna tsu\u0308klokrossi ratas on disainitud selliselt, et ratas saaks hakkama enam-va\u0308hem ko\u0303igega, polegi tal teistele ratta tu\u0308u\u0308pidele sarnaselt oma spetsiifikat. Samas see just ongi tsu\u0308klokrossi ratta suur pluss ja po\u0303hjus, miks ta on erinevate so\u0303itjate seas populaarsust kogumas."}, {"text_idx": "#000020", "text": "Tsu\u0308klokrossi jalgrattad on sisuliselt maanteeso\u0303idurataste edasiarendused ja enamus jalagrattatootjaid valmistavad neid eraldi mudeliseeriana. Need rattad on disainitud selliselt, et nendega oleks vo\u0303imalik la\u0308bida spordirada, kus on va\u0308ga mitmekesine maastik ning palju takistusi. Rada on va\u0308ga tehniline ning ratas peab ko\u0303igi takistustega toime tulema."}, {"text_idx": "#000021", "text": "Esmapilgul vaadates na\u0308evadki nad va\u0308lja nagu maanterattad. Sarnasest va\u0308limusest hoolimata on maanteeratastel ja tsu\u0308klokrossiratastel mitu erinevust. Raam on lu\u0308hem ja ko\u0303rgem, lenks on ko\u0303rgemal ja ratturi asend on pu\u0308stisem. O\u0303hutakistuse pa\u0308rast ei pea tsu\u0308klokrossil muretsema, kuna kiirus on seal palju va\u0308iksem. Ku\u0308ll aga annab selline asend parema kontrolli ratta u\u0308le, mida on just krossilo\u0303ikudes vaja. Rehvidele koguneva muda jaoks on kahvlis rohkem ruumi, et pidev muda kraapimine vastu kahvlit ei aeglustaks so\u0303itu."}, {"text_idx": "#000022", "text": "Tsu\u0308klokrossi rattal on maanteratta ehitus ja aerodu\u0308naamika eelised, kuid neile saab panna laiemad rehvid ning lisada raamikotte, porilaudu ja muud varustust. Nad on piisvalt tugevad ja taluvad visalt po\u0303rutusi ja va\u0308ntsutusi, so\u0303ites ku\u0308nklikul maastikul."}, {"text_idx": "#000023", "text": "Ka\u0308ike on va\u0308hem, sest pidevalt muutuval maastikul so\u0303ites langeb ketile ja ka\u0308ikudele suur koormus ja on igati lihtsam ketti hooldada, kui komponente on va\u0308hem. Tsu\u0308klokrossil pole ka vaja suurt kiirust saavutada. Komponentide va\u0308hesus ta\u0308hendab ka seda, et ratas on to\u0308o\u0308kindlam. Ees on tihti ainult u\u0308ks hammasratas ehk eesmine ka\u0308iguvahetaja puudub, misto\u0303ttu saab keti tugevama pinge alla panna. Ko\u0303ige selle tulemusena on ratas kerge ja kett pu\u0308sib so\u0303idu ajal paremini peal."}, {"text_idx": "#000024", "text": "Kui tsu\u0308klokrossi ratas on mo\u0303eldud so\u0303itmiseks maastikul, siis mis vahe on sel maastikuratta ja gravel ratta ehk kruusatee jaoks mo\u0303eldud ratta vahel?"}, {"text_idx": "#000025", "text": "Maastiku- ja gravel ratastel on rehvid laiemad, neil on rohkem ka\u0308ike ning nad on mo\u0303eldud pikema tee la\u0308bimiseks ja nendega saab saavutada suurema kiiruse. Tsu\u0308klokrossi ratas on mo\u0303eldud la\u0308bima raskemini la\u0308bipa\u0308a\u0308setavaid kohti."}, {"text_idx": "#000026", "text": "Tsu\u0308klokrossi jalgratastel on agressiivne so\u0303iduasend, lu\u0308hike teljevahe ja ko\u0303rge keskjooks \u2013 maastikul so\u0303ites on ta\u0308htis, et oleks ruumi pedaalimisele, et ei ja\u0308a\u0308ks ma\u0308tta vo\u0303i puujuure taha kinni. Ka to\u0303ketest mo\u0308o\u0308da so\u0303itmine ja ja\u0308rskude kurvide la\u0308bimine on lu\u0308hema teljevahega lihtsam. Samas gravel rattad tagavad stabiilsema so\u0303idu ta\u0308nu nende pikematele teljevahedele ja madalamatele keskjooksudele. Rehvi muster on tsu\u0308klokrossi jalgrattal su\u0308gavam kui maastikurattal, kuid rehvi laius on va\u0308iksem."}, {"text_idx": "#000027", "text": "Tsu\u0308klokrossi jalgrattad on mo\u0303eldud taluma intensiivsemat kasutust ja po\u0303rutusi, la\u0308bima igasugust maastikku \u2013 maanteed, muda, metsateed, lund-lo\u0308rtsi. Maanteel on ta kiirem kui maastikuratas. Maastikul on ta kiirem kui maanteeratas. Selle rattaga saab so\u0303ita igal pool. Maanteerattast pikem teljevahe ja pu\u0308stisem asend pakub rohkem stabiilsust ebatasasel ja libedal teel, kus pidamine on va\u0308iksem. Seeto\u0303ttu valitakse just seda ratast ja\u0308rjest rohkem ka igapa\u0308eva so\u0303itudeks."}, {"text_idx": "#000028", "text": "Vo\u0303ib julgelt o\u0308elda, et tsu\u0308klokrossi jalgratas muudab igau\u0308he osavamaks so\u0303itjaks. Ma\u0308tastest, mudast, porist ja puujuurtest u\u0308le so\u0303ites on vaja vilumust ja tsu\u0308klokrossi rattaga tuleb see kiiresti."}, {"text_idx": "#000029", "text": "Ka nende rataste hulgas on va\u0308ga erineva hinnaklassi rattaid. Tutvustamegi la\u0308hemalt, mis valikud turul on ja kuidas endale sobivaim leida."}, {"text_idx": "#000030", "text": "Tsu\u0308klokrossi rattad on mitmeku\u0308lgsed, kuid u\u0308hed on mo\u0303eldud rohkem vo\u0303istluste jaoks, teised na\u0308iteks igapa\u0308evaso\u0303itude jaoks. Mo\u0303nele on vo\u0303imalik lisada ha\u0308sti laiad rattad. Tulebki mo\u0303elda, kus ja kuidas ko\u0303ige rohkem so\u0303idetakse. Kui eelistusi pole, siis on mo\u0303istlik vo\u0303tta ratas, millega on mugav igal pool. Pole mo\u0303tet valida su\u0308sinikraamiga vo\u0303istlusratast, kui on olemas mugavamad valikud."}, {"text_idx": "#000031", "text": "Kerge raam, tugevad rattad ning korralikud pidurid on ko\u0303ige ta\u0308htsamad. Ketaspidurid on levinumad ja u\u0308hed parimad oma kiire pidurdusvo\u0303ime poolest. Va\u0308ga harva leidub tsu\u0308klokrossi rattaid, millel on muud tu\u0308u\u0308pi pidurid. Parimad on hu\u0308draulilised pidurid, kuid kaabliga to\u0308o\u0308tavad on ka head."}, {"text_idx": "#000032", "text": "Ko\u0303ige parem materjal raami valikus on su\u0308sinik selle kerge kaalu poolest. Siiski vo\u0303ib korralik alumiiniumraam olla palju parem kui mo\u0303ni odav su\u0308sinikraam. Tugevad rattad maksavad rohkem, kuid nad on ka kergemad ning on ka selliseid, millel on torkekindlad ta\u0308isrehvid."}, {"text_idx": "#000033", "text": "Ka\u0308ikude arv tsu\u0308klokrossi ratastel varieerub. Mo\u0303nel rattal on a\u0308ra ja\u0308etud eesmine ka\u0308iguvahetaja, mis ku\u0308ll va\u0308hendab ka\u0308ikude arvu poole vo\u0303rra, kuid see-eest hoiab asjad lihtsana \u2013 hooldus on kergem, va\u0308hendab ratta kaalu ja kett pu\u0308sib kindlamini paigas. Eesmise ja tagumise ka\u0308iguvahetajaga rattad sobivad sel juhul, kui on palju so\u0303itmist ma\u0308gisel maastikul."}, {"text_idx": "#000034", "text": "Tavaso\u0303itude jaoks mo\u0303eldud tsu\u0308klokrossi rattad on praktilisemad. Neile saab lisada rohkem varustust, na\u0308iteks porilaudu ja raamikotte, et muuta nad igapa\u0308evaso\u0303idu- vo\u0303i matkaratasteks."}, {"text_idx": "#000035", "text": "Tsu\u0308klokrossi rattad on nis\u030citooted, seega hinnatase on natuke ko\u0303rgem kui tavalisel maanterattal. Velomarketis algavad hinnad aga juba 999 eurost."}]